ལྷམ་གྱི་རྒྱུ་ཆ་ཧ་ཅང་མང་པོ་ཡོད་རུང་སྤྱིར་ན་འབྲོག་ཁུལ་དུ་ཀོ་ལྷམ་གྱོན་མཁན་མང་བ་དང་ཞིང་ཁུལ་དུ་ཟོམ་པ་ལྷམ་གྱོན་མཁན་མང་ལ་ཕོ་ཟོམ་མོ་ཟོམ་གྱི་ཁྱད་པར་ཡང་ཅུང་ཟད་ཡོད།སྤྱིར་བོད་ལྷམ་བཟོ་བའི་ལག་རྩལ་ནི་ཡིད་རྣལ་དུ་འབེབས་པ་དང་།ཞིབ་ཚགས་པོ།ངང་རྒྱུད་རིང་པོ།དུས་ཚོད་མང་པོ་སྤྱོད་དགོས་པ་བཅས་རེད།སྤྱིར་བཏང་བོད་ལྷམ་རེ་འཚེམ་པར་དུས་ཡུན་ཉིན་གསུམ་བཞི་དང་ཐ་ན་ཉིན་བཅུ་ཙམ་འགོར་མཁན་ཡང་ཡོད་པས་ད་ཆ་ལག་རྩལ་དེ་སྦྱོང་མཁན་དཀོན་པའི་གནད་འགག་གཙོ་བོའི་གྲས་ཤིག་ཀྱང་རེད།